།།

༄༄༅།སེམས་ནི་ཤིན་ཏུ་དམའ་བ་ཉིད།།སེམས་ཞུམ་འཇིགས་པ་ཡིན་པར་བསྟན།།འདོད་འདུན་ཡོན་ཏན་ཝ་དག་ལ།།འདོད་པ་དོན་དུ་གཉེར་བ་ཉིད།།གནོད་སེམས་བདག་དང་གྲོགས་དང་དགྲའི།།ཕྱོགས་ལ་དུས་གསུམངོན་མིན་པའི།།
དོགས་པ་གཞན་ལགནོད་པའི་སེམས།།རྒྱུ་དགུ་ལས་ནི་བྱུང་བ་ཡིན།།ལུས་སེམས་ཀྱི་ཕྱིར་ལུས་བྲལ་བ།།གང་ཡིན་པ་ནི་རྨུགས་པའོ།།གཉིད་ནི་གཉིད་དོ་རྒོད་པ་ནི།།ལུས་སེམས་རབ་ཏུ་མ་ཞི་བའོ།།འགྱོད་པ་ངན་པར་བྱས་ལ་འགྱོད།།
ཕྱིས་གཏུང་བ་ལས་བྱུང་བའོ།།བདེན་པར་དཀོན་མཆོག་གསུམ་སོགས་ལ།།བློ་རྣམ་གཉིས་ནི་ཐེ་ཚོམ་མོ།།དེ་དག་བྱང་ཆུབ་སེམས་དཔས་སྤང་།།སྡོམ་བརྩོན་གྱིས་ནི་ལྷག་པར་སྤོང་།།ཉེས་པ་དེ་རྣམས་དང་བྲལ་ནས།།ཡོན་ཏན་རྣམས་ལ
བདེ་ཟག་བརྟེན།།དེ་ལ་བྱང་ཆུབ་སེམས་དཔའ་ཡི།།ཡོན་ཏན་མདོར་བསྟན་བྱ་བ་ནི།།སྦྱིན་དང་ཚུལ་ཁྲིམས་བཟོད་བརྩོན་འགྲུས།།བསམ་གཏན་ཤེས་རབ་སྙིང་རྗེ་སོགས།།སྦྱིན་པ་རང་ནོར་ཡོངས་གཏོང་བ།།ཚུལ་ཁྲིམས་གཞན་ལ
ཕན་བྱེད་པའོ།།བཟོད་པ་ཁྲོ་བ་སྤངས་པ་སྟེ།།བརྩོན་འགྲུས་དགེ་བ་ཡོངས་འཛིན་པའོ།།བོསམ་གཏན་རྩེ་གཅིག་ཉོན་མོངས་མེད།།ཤེས་རབ་བདེན་དོན་གཏན་ལ་འབེབས།།སྙིང་བརྩེ་སེམས་ཅན་ཐམས་ཅད་ལ།།སྙིང་རྗེ་རོ་གཅིག་བློ་གྲོས་སོ།།།
སྦྱིན་པས་ལོངས་སྤྱོད་ཁྲིམས་ཀྱིས་བདེ།།བཟོད་པས་མདངས་ལྡན་དགེ་བས་བརྗིད།།བསམ་གཏན་གྱིས་ཞི་བློ་ཡིས་གྲོལ།།སྙིང་བརྩེ་བས་ནི་དོན་ཀུན་འགྲུབ།།བདུན་པོ་འདི་དག་མ་ལུས་པར།།ཅིག་ཅར་ཕ་རོལ་ཕྱིན་པ་ཡིས།།ཡེ་ཤེས་བསམ

ཀྱིས་མི་ཁྱབ་ཡུལ།།འཇིག་རྟེན་མགོན་པ་ཉིད་ཐོབ་འགྱུར།།ཇི་ལྟར་ཉན་ཐོས་ཐེག་པ་ལ།།ཉན་ཐོས་ས་ནི་བརྒྱད་བཤད་པ།།དེ་བཞིན་ཐེག་པ་ཆེན་པོ་ལ།།བྱང་ཆུབ་སེམས་དཔའི་ས་བཅུ་པའོ།།དེ་དག་དང་པོར་རབ་དགའ་བ།།བྱང་ཆུབ་སེམས།
དཔའ་དགའ་བྱེད་ཕྱིར།།ཀུན་ཏུ་སྦྱོར་བ་གསུམ་སྤངས་ཤིང་།།དེ་བཞིན་གཤེགས་པའི་རིགས་སྐྱེས་ཕྱིར།།དེ་ཡི་རྣམ་པར་སྨིན་པས་ན།།སྦྱིན་པའི་ཕ་རོལ་ཕྱིན་མཆོག་འགྱུར།།འཇིག་རྟེན་ཁམས་ནི་བརྒྱ་གཡོ་ཞིང་།།འཛམ་གླིང
དབང་ཕྱུག་ཆེན་པོར་འགྱུར།།གཉིས་པ་དྲི་མ་མེད་ཅེས་བྱ།།ལུས་དང་ངག་དང་སེམས་ཀྱི་ལས།།བཅུ་ཆར་དྲི་མ་མེད་པའི་ཕྱིར།།ངང་གིས་དེ་དག་ལགནས་ཕྱིར།།དེ་ཡི་རྣམ་པར་སྦྱིན་པས་ན།།ཚུལ་ཁྲིམས་ཕ་རོལ་ཕྱིན་མཆོག
འགྱུར།།དཔལ་ལྡན་རིན་ཆེན་བདུན་གྱི་བདག།འགྲོ་ཕན་འཁོར་ལོས་སྒྱུར་བར་འགྱུར།།ས་གསུམ་པ་ནི་འོད་བྱེད་པ།།ཡེ་ཤེས་ཞི་བའི་འོད་འབྱུང་ཕྱིར།།བསམ་གཏན་མངོན་ཤེས་བསྐྱེད་པ་དང་།།འདོད་ཆགས་ཞེ་སྡང་ཡོངས
ཟད་ཕྱིར།།དེ་ཡི་རྣམ་པར་སྨིན་པས་ན།།བཟོད་པའི་སྤྱོད་པ་ལྷག་པར་སྤྱོད།།ལྷ་ཡི་དབང་ཆེན་མཁས་པ་སྟེ།།འདོད་པའི་འདོད་ཆགས་བཟློག་པ་ཡིན།།བཞི་པ་འོད་འགྲོ་ཅན་ཞེས་བྱ།།ཡང་དག་ཡེ་ཤེས་འོད་འབྱུང་ཕྱིར།།བྱང་ཆུབ།
ཕྱོགས་མཐུན་མ་ལུས་པ།།ཁྱད་པར་དུ་ནི་བསྒོམ་པའི་ཕྱིར།།དེ་ཡི་རྣམ་པར་ར་སྨིན་པས་ན།།རབ་འཐབ་བྲལ་གནས་ལྷ་རྒྱལ་འགྱུར།།འཇིག་ཚོགས་ལྟ་བ་རབ་འབྱུང་བ།།ཀུན་ནས་འཇོམས་ཕྱེད་མཁས་པ་ཡིན།།ལྔ་བ་ཤིན་ཏུ་སྦྱངས

དཀའ་བདུད།།ཀུན་གྱིས་ཤིན་ཏུ་ཐུབ་དཀའ་ཕྱིར།།འཕགས་པའི་བདེན་སོགས་ཕྲ་མོའི་དོན།།ཤེས་ལ་མཁས་པ་འབྱུང་བའི་ཕྱིར།།དེ་ཡི་རྣམ་པར་སྦྱིན་པས་ན།།དགའ་རྔན་གནས་ཀྱི་ལྷ་རྒྱལ་འགྱུར།།མུ་སྟེགས།།
བྱེད་པ་ཐམས་ཅད་ཀྱི།།ཉོན་མོངས་ལྷ་གནས་བཟློག་བྱེད་པ།།དྲུག་པ་མངོན་ཕྱོགས་ཞེས་བྱ་སྟེ།།སངས་རྒྱས་ཆོས་ལ་མངོན་ཕྱོགས་ཕྱིར།།ཞི་གནས་ལྷག་མཐོང་གོམས་པ་ཡིས།།འགོག་པ་ཐོབ་པས་རྒྱས་པའི་ཕྱིར།།དེ་ཡི
ནམ་པར་སྨིན་པས་ན།།ལྷ་ཡི་རྒྱལ་པོ་རབ་འཕྲུལ་འགྱུར།།ཉན་ཐོས་རྣམས་ཀྱིས་མི་འཇོག་པ།།ལྷག་པའི་ང་རྒྱལླེ་ཅན་ཞི་བྱེད།།བདུན་པ་རོང་དུ་སོང་བ་སྟེ།།གྲངས་ནི་རིང་དུ་སོང་ལྡན་བྱིར།།གང་ཕྱིར་སྐད་ཅིག་སྐད་ཅིག་ལ།།དེར་ནི་འགོག
ལ་སྙོམས་པར་འཇུག།དེ་ཡི་རྣམ་པར་སྨིན་པས་ནི།།དབང་བསྒྱུར་ལྷ་ཡི་བདག་པོར་འགྱུར།།འཕགས་པའི་བདེན་མངོན་རྟོགས་པའི་ཕྱིར།།སློབ་དཔོན་ཁྱུ་མཆོག་ཆེན་པོར་འགྱུར།།དེ་བཞིན་བརྒྱད་པ་གཞོན་ནུའི་ས།།མི་གཡོ་བ་སྟེ་མི་རྟོག།
ཕྱིར།།མི་གཡོ་དེ་བཞིན་ལུས་ད་ནི།།ངག་སེམས་སྤྱོད་ཡུལ་བསམ་མི་ཁྱབ།།དེ་ཡི་རྣམ་པར་སྨིན་པས་ན།།སྟོང་གི་བདག་པོའི་ཚངས་པར་འགྱུར།།དགྲ་བཅོམ་དང་སངས་རྒྱས་སོགས་ཀྱིས།།དོན་གཏན་འབེབས་ལ་འཕྲོག་པ
མེད།།ས་དགུ་པ་ནི་ལེགས་པ་ཡི།།བློ་གྲོས་ཞེས་བྱ་རྒྱལ་ཚབ་བཞིན།།གང་ཕྱིར་སོ་སོར་ཡང་དག་རིག།ཐོབ་པས་འདི་ལ་བློ་གྲོསུ་བཟང་།།དེ་ཡི་རྣམ་པར་སྨིན་བུས་ན།།སྟོང་གཉིས་བདག་པོའི་ཚངས་པར་འགྱུར།།སེམས་ཅན

བསམ་པ་བྲིས་པ་ལ།།དགྲ་བཅོམ་སོགས་ཀྱིས་འཕྲོག་པ་མེད།།བཅུ་པ་ཆོས་ཀྱི་སྤྲིན་ཡིན་ཏེ།།དམ་པའི་ཆོས་ཀྱི་ཆར་འབྱེ་བྲས་ཀྱིར།།བྱང་ཆུབ་སེམས་དཔའ་སངས་རྒྱས་ཀྱིས།།འོད་ཟེར་དབང་གིས་དབང་བསྐུར་ཕྱིར།།དེ་ཡི་རྣམ་པར།
སྨིན་པས་ན།།གནས་གཙང་ལྷ་ཡི་བདག་པོར་འགྱུར།།བསམ་ཡཱ་ཡེ་ཤེས་ཡུལ་གྱི་བདག།དབང་ཕྱུག་ཆེན་པོ་མཆོག་ཡིན་ནོ།།དེ་ལྟར་བཅུ་པོ་དེ་དག་ནི།།བྱང་ཆུབ་སེམས་དཔའི་ས་བཅུར་བསྒྲགས།།སངས་རྒྱས་རྣམས་ཀྱི་ས་གཞན་ཏེ།།
རྣམ་པ་ཀུན་ཏུ་གཞལ་ཡས་པར།།རྒྱ་ཆེ་དེ་ནི་སྟོབས་བཅུ་དང་།།ལྡན་པ་ཡིན་པ་ཙམ་ཞིག་བརྗོད།།དེ་ཡི་སྟོབས་ནི་རེ་རེ་ཡང་།།འགྲོ་བ་ཀུན་བཞིན་དཔག་ཏུ་མེད།།སངས་རྒྱས་རྣམས་ཀྱི་ཚད་མེད་ཉིད།།ཕྱོགས་མཚམས་ཀུན་གྱི་ནམ་མཁའ་
དང་།།ས་ཆུ་མེ་རླུང་ཇི་ལྟ་བ།།དེ་ཙམ་ཞིག་ཏུ་བརྗོད་པར་པས།།གལ་ཏེ་རྒྱུ་ནི་དེ་ཙམ་དུ།།ཚད་མེད་ཉིད་དུ་མ་མཐོང་ན།།སངས་རྒྱས་རྣམས་ཀྱི་ཚད་མེད་པ།།དེ་ལ་ཡིད་ཆེས་མི་འགྱུར་བས།།དེ་ཕྱིར་སྐུ་གཟུགས་མཆོད་རྟེན་གྱི།།སྤྱན་སྔའམ་
ཡང་ན་གཞན་དུའང་རུང་།།ཚིགས་སུ་བཅད་པ་ཉི་ཤུ་འདི།།ཉིན་གཅིག་ཅིང་ཡང་དུས་གསུམ་བརྗོད།།སངས་རྒྱས་དམ་ཆོས་དགེ་འདུན་དང་།།བྱང་ཆུབ་སེམས་དཔའ་རྣམས་ལ་ཡང་།།རྣམ་ཀུན་བཏུད་དེ་སྐྱབས་མཆིས་ནས།།མཆོད་འོས
ནམས་ལ་ཕྱག་འཚལ་ལོ།།ཐེག་པ་རྣམས་ལས་ལྡོག་བགྱི་ཞིང་།།བསོད་ནམས་ཐམས་ཅད་ཡོངས་སུ་གཟུང་།།ལུས་ཅན་ཀུན་གྱི་བསོད་ནམས་དག།ཀུན་ལ་རྗེས་སུ་ཡེ་རང་ངོ་།།བདག་ནི་སྐྱེས་བཏུད་ཐལ་སྦྱར་ཏེ།།ཆོས་ཀྱི་འཁོར་ལོ་

བསྐོར་སླད་དང་།།འགྲོ་གནས་བར་ཏུ་བཞུགས་སླད་དུ།།རྫོགས་པའི་སངས་རྒྱས་རྣམས་ལ་གསོལ།།དེ་ཝཱ་ར་བགྱིས་པའི་བསོད་ནམས་དང་།།བདག་གིས་བགྱིས་དང་མ་བགྱིས་གང་།།དེས་ནི་སེམས་ཅན་ཐམས
ཅད་ཀྱང་།།ཐ་མེད་བྱང་ཆུབ་སེམས་ལྡན་ཤོག།སེམས་ཅན་ཐམས་ཅད་དྲི་མེད་དབང་།།ཡོངས་རྫོགས་མི་ཁོམ་ཀུན་འདས་ཤིང་།།སྤྱོད་པ་རང་དབང་ཡོད་པ་དང་།།འཚོ་བ་བཟང་དང་ལྡན་པར་ཤོག།ལུས་ཅན་དག་ནི་ཐམས་ཅད་ཀྱང་།།།
ལག་ན་རིན་ཆེན་ཉིད་ལྡན་ཞིང་།།ཡོ་བྱད་ཐམས་ཅད་མཐའ་ཡས་པ།།འཁོར་བ་སྲིད་དུ་མི་ཟད་ཤོག།དྲི་མེད་ཐམས་ཅད་དུས་ཀུན་ཏུ།།སྐྱེས་མཆོག་ཉིད་དུ་འགྱུར་བར་ཤོག།ལུས་ཅན་ཐམས་ཅད་རིག་པ་དང་།།རྐང་པར་ལྡན་པ་ཉིད
དུ་ཤོག།ལུས་ཅན་ཁ་དོག་ལྡན་པ་དང་།།གཟུགས་བཟང་གཟི་བརྗིད་ཆེ་བ་དང་།།བལྟ་ན་སྡུག་ཅིང་ནད་མེད་དང་།།སྟོབས་ཆེན་ཚེ་དང་ལྡན་པར་ཤོག།ཐམས་ཅད་ཐབས་ལ་མཁས་གྱུར་ཏེ།།སྡུག་བསྔལ་ཀུན་ལས་ཐར་པ་དང་།།
དཀོན་མཆོག་གསུམ་ལ་གཞོལ་བ་དང་།།སངས་རྒྱས་ཆོས་ནོར་ཆེར་ལྡན་ཤོག།བྱམས་དང་སྙིང་རྗེ་དགའ་གདང་།།ཉོན་མོངས་བཏང་སྙོམས་གནས་པ་དང་།།སྦྱིན་དང་ཚུལ་ཁྲིམས་བཟོད་བརྩོན་འགྲུས།།བསམ་གཏན་ཤེས་རབ
ཀྱིས་བརྒྱན་ཅིང་།།ཚོགས་རྣམས་ཐམས་ཅད་ཡོངས་རྫོགས་ཏེ།།མཚན་དང་དཔེ་བྱད་གསལ་བ་དང་།།བསམ་གྱིས་མི་ཁྱགས་བཅུ་དག།རྒྱུན་མི་འཆད་པར་བགྲོད་པར་ཤོག།བདག་ཀྱང་ཡོན་ཏན་དེ་དག་དང་།།གཞན་ཀུན་གྱིས་ཀྱང

རྣམ་བརྒྱན་ཏེ།།ཉེས་པ་ཀུན་ལས་གྲོལ་བ་དང་།།སེམས་ཅན་ཀུན་མཆོག་བྱམས་པ་དང་།།སེམས་ཅན་ཀུན་ཡིད་རེ་བ་ཡི།།དགེ་བ་ཐམས་ཅད་རྫོགས་བགྱིད་ཅིང་།།རྟག་ཏུ་ལུས་ཅན་ཐམས་ཅད་ཀྱི།།སྡུག་བསྔལ་སེལ་བར་བགྱིད།།
པར་ཤོག།འཇིག་རྟེན་ཀུན་ལ་སྐྱེ་བོ་གང་།།སུ་དག་འཇིག་པས་སྐྱོ་བ་དེ།།བདག་གི་མིང་ཅེམ་ཐོས་པས་ཀྱང་།།ཤིན་ཏུ་འཇིགས་པ་མེད་པར་ཤོག།བདག་ནི་མཐོང་དང་དྲན་པ་དང་།།མིང་ཙམ་ཐོས་པས་སྐྱེ་བོ་རྣམས།།རབ་དགའ་
འཁྲུལ་མེད་རྣ་ལ་མར་དང་།།རྫོགས་པའི་བྱང་ཆུབ་ངེས་པ་དང་།།ཚེ་རབས་ཀུན་ཏུ་རྗེས་འབྲང་བའི།།མངོན་ཤེས་ལྔ་པོ་ཐོབ་པར་ཤོག།སེམས་ཅན་ཀུན་ལ་རྣམ་ཀུན་ཏུ།།རྟག་ཏུ་ཕན་བདེ་བགྱིད་པར་ཤོག།འཇིག་རྟེན་ཀུན་ན་སྐྱེ་བོ་།
གང་།།སྡིག་པ་བྱེད་པར་འདོད་འགྱུར་བ།།དེ་དག་ཐམས་ཅད་གནོད་མེད་པར།།རྟག་ཏུ་ཅིག་ཅར་བ་ཟློག་གྱུར་ཅིག།ས་དང་ཆུ་དང་མེ་དང་རླུང་།།སྨན་དང་དགོན་པའི་ཤིང་བཞིན་དུ།།རྟག་ཏུ་སེམས་ཅན་ཐམས་ཅད་ཀྱིས།།རང་དགར
དགག་མེད་སྤྱད་བྱར་ཤོག།སེམས་ཅན་རྣམས་ལ་སྲོག་བཞིན་ཕངས།།བདག་ལ་དེ་དག་ཆེས་པངས་ཤོག།བདེ་ག་ལ་དེ་དག་སྡིག་སྨིན་ཅིང་།།བདག་དགེ་མ་ལུས་དེར་སྨིན་ཤོག།ཇི་སྲིད་སེམས་ཅན་འགའ་ཞིག་ཀྱང་།།གང་དུ་
མ་གྲོལ་དེ་སྲིད་དུ།།དེ་ཕྱིར་བླ་ན་མེད་པ་ཡི།།བྱང་ཆུབ་ཐོབ་ཀྱང་གནས་གྱུར་ཅིག།དེ་སྐད་བརྗོད་པའི་བསོད་ནམས་གང་།།གལ་ཏེ་དེ་ནི་གཟུགས་ཅན་གྱུར།།གང་གཱའི་བྱེ་མ་སྙེད་ཀྱི་ནི།།འཇིག་རྟེན་ཁམས་སུ་ཤོང་མི་འགྱུར།།

དེ་ནི་བཅོམ་ལྡན་འདས་ཀྱིས་གསུངས།།གཏན་ཚིགས་ཀྱང་ནི་འདི་ལ་སྣང་།།སེམས་ཅན་ཁམས་ནི་ཚད་མེད་ལ།།ཕན་འདོད་དེ་ནི་དེ་འདྲའོ།།དེ་ལྟར་བདག་གིས་ཁྱོད་ལ་ནི།།མདོར་བསྡུས་ཆོས་བཤད་གང་ཡིན།
དེ།།ཁྱོད་ལ་ཇི་ལྟར་རྟག་ཏུ་སླུ།།བངས་པ་བཞིན་དུ་ཕོངས་པར་མཛོད།།གང་ལ་ཆོས་དེ་ཕངས་གྱུར་པ།།དེ་ལ་དོན་དུ་བདག་ལུས་ཕངས།།ཕངས་ལ་ཕན་པ་བྱ་དགོས་ན།།དེ་ནི་ཆོས་ཀྱིས་བྱེད་པར་འགྱུར།།དེ་བས་ཆོས་ནི་བདག
ཞིན་བསྟེན།།ཆོས་བཞིན་དུ་ནི་བསྒྲུབ་པ་དང་།།བསྒྲུབ་པ་བཞིན་དུ་ཤེས་རབ་དང་།།ཤེས་རབ་བཞིན་དུ་མཁས་པ་བསྟེན།།གཙང་ཞིང་བྱམས་ལ་བློ་ལྡན་པ།།ཕེབས་པས་ཕན་པར་སྨྲ་བ་ལ།།གང་ཞིག་བདག་དྲན་དོགས་བྱེད་པ།།།
དེ་ནི་རང་དོན་ཆུད་ཀྱང་གསོན།།དགེ་བའི་བཤེས་གཉེན་དེ་དག་གི།མཚན་ཉིད་མདོར་བསྡུས་མཁྱེན་པར་མཛོད།།ཆོ་ག་ཤེས་སྙིང་རྗེ་ཚུལ་ཁྲིམས་ལྡན།།ཉོན་མོངས་སེལ་བའི་ཤེས་རབ་ཅན།།དེ་དག་གིས་ནི་ཁྱོད་བསྟེན་ན།།ཁྱེད
ཀྱིས་མཁྱེན་གྱི་གུས་པར་མཛོད།།ལུགས་ནི་ཕུན་སུམ་ཚོགས་པ་འདིས།།གྲུབ་པ་ཡི་ནི་མཆོག་ཐོབ་འགྱུར།།བདེན་དང་སེམས་ཅན་འཇམ་སྨྲ་ཞིང་།།བདེ་བའི་ངང་ཚུལ་བསྙེན་དཀའ་བ།།ཚུལ་ལྡན་ཁྱད་དུ་གསོད་མི་འདོད།།རང་དབང་ལེགས
པར་སྨྲ་བར་མཛོད།།ལེགས་ཏུལ་བག་ལ་ཉལ་སྟོང་དང་།།བརྗིད་པག་ལྡན་ཞིང་སེམས་ཞི་བ།།རྒོད་པ་མེད་ཅིང་མཐའ་མི་རིང་།།གཡོ་མེད་པ་དང་ངེས་པར་མཛོད།།ཟླ་བ་ཉ་བ་ངེས་པ་དང་།།སྟོན་གྱི་ཉི་བཞིན་གཟི་ལྡན་དང་།།རྒྱ་མཚོ

བཞིན་ཏུ་ཟབ་པ་དང་།།རི་རབ་བཞིན་དུ་བརྟན་པར་མཛོད།།ཉེས་པ་ཀུན་ལས་རྣམ་གྲོལ་ཞིང་།།ཡོན་ཏན་ཀུན་གྱིས་བརྒྱན་འགྱུར་ཏེ།།སེམས་ཅན་ཀུན་གྱི་ཉེར་འཚོ་དང་།།ཐམས་ཅད་མཁྱེན་པ་ཉིད་དུ་མཛོད།།ཆོས་འདི་རྒྱལ་པོ་འབའ་
ཞིག་ལ།།བསྟན་པ་ཁོ་ནར་མ་བྱས་ཏེ།།སེམས་ཅན་གཞན་ལའང་ཅི་རིགས་པར།།ཕན་པར་འདོད་པས་བསྟན་པ་ལགས།།བདག་དང་གཞན་རྣམས་ཡང་དག་པར།།རྫོགས་པའི་བྱང་ཆུབ་བསྒྲུབ་བགྱི་སླད།།རྒྱལ་པོ་གཏམ་ཏུ་བྱ་བ་འདི།།།
གདུགས་རེ་ཞིང་ཡང་བསམ་པའི་རིགས།།ཚུལ་ཁྲིམས་སྐྱེ་བོ་བླ་མ་མཆོག་བཀུར་བཟོད་དང་དེ་བཞིན་ཕྲག་དོག་མེད།།སེར་སྣ་དང་བྲལ་རེ་བ་མེད་པར་བྱས་ནས་གཞན་དོན་ནོར་ཅན་དང་།།ཕོངས་པར་གྱུར་ལ་ཕན་བྱེད་མཆོག་དང
མཆོག་མིན་ཡོངས་གཟུང་དེར་བ་དང་།།དམ་ཆོས་ཡོངས་གཟུང་བྱང་ཆུབ་ཕྱིར་དོན་གཉེར་བ་རྣམས་ཀྱིས་རྟག་ཏུ་བྱ།།རྒྱལ་པོ་ལ་གཏམ་བྱ་བ་རིན་པོ་ཆེའི་ཕྲེང་བ་ཞེས་བྱ་བ།སློབ་དཔོན་ཆེན་པོ་འཕགས་པ་ཀླུ་སྒྲུབ་ཀྱིས་མཛད་པ
རྫོགས་སོ།།།རྒྱ་གར་གྱི་མཁན་པོ་བིདྡྷ་ཀཱར་པྲ་ཐཱ་དང་།བོད་ཀྱི་ལོ་རྗེ་བ་བརྗེ་དཔལ་བརྩེགས་ཀྱིས་འགྱུར་ཅིང་ཞུས་ཏེ་གཏན་ལ་ཕབ་པའོ།།སྐད་ཀྱིས་རྒྱ་གར་གྱི་མཐུན་པོ་ཤཱི་ཀ་ན་ཀ་ཝ་རྨ་དང་།བོད་ཀྱེའི་རྗེ་པ་ཚབ་ཉི་མ་གྲགས་
ཀྱིས་ཀྱི་དཔེ་གསུམ་ལ་གཏུགས་ནས།འཕགས་པ་ཡབ་སྲས་ཀྱི་དགོངས་པ་ཐུན་མོང་མ་ཡིན་པ་དང་མི་མཐུན་པར་བསྒྱུར་བ་ལ་སོགས་པ་བཅོས་ཤིང་གཏན་ལ་ཕབ་པའོ།།།ཨོཾ་སྭ་སྟི།ཐུབ་པའི་གསུང་སྙིང་སྡེ་སྣོད་ཀུན་གྱི་ཕུལ།

༄༅༅།ཡུམ་ཆེན་ཤེར་བྱིན་དངོས་བསྟན་སྟོང་རིམ་རྒྱུ་ལ།།ཐུབ་དགོངས་ཇི་བཞིན་དྲང་ངེས་འབྱེད་པའི་གཞུང་།།རིགས་ཚོགས་དྲུག་ཅེས་ལེགས་བཤུད་ནོར་བུའི་གཏེ།།
ཐུབ་བསྟན་སྒོ་བརྒྱ་མ་ལུས་སྱེ་ཕྱིར་དུ།དཀའ་རྣམས་འོག་གི་སྦྱོར་དཔོན་ཕྱག་རྡོར་སོགས།།མི་ཕྱེདདྲ་དད་པས་མཐུན་རྐྱེན་ལེགས་སྦྱར་ཏེ།།དབུ་མིའི་གཞུང་ལུགས་འདི་ཉིད་དབར་ཏུ་
བསྒྲུབས།།དགེ་པ་འདི་ཡིས་ཚེར་རབས་ཐམས་རྱ་དང་དུ།།ཡོངས་འཛིན་དགེ་བའི་བཤེས་ཀྱིས་རྗེས་སུ་བཟུང་།།མདོ་རྒྱུད་ཟབ་མོའི་ལམ་ཀུན་ཉམས་གླེངས་ནས།།འགྲོ་ཀུན་སངས
རྒྱས་ས་ལ་འགོད་འགྱུར་ཅིག།དབུ་མ་རིགས་ནིའི་ཚོགས་དྲུག་འདི་ནི་ཆོས་གྲུ་ཆེན་པོ་བཀྲ་ཤིས་ཆོས་སྲེ་པ་གྲཱ་ཆེད་གི་དཔར་དུ་བསྒྲུབས་པོ།།།